CELEX: 32006D0600
Language: fi
Date: 2006-09-04 00:00:00
Title: 2006/600/EY: Komission päätös, tehty 4 päivänä syyskuuta 2006 , tiettyjen rakennustuotteiden ulkopuolisessa palossa käyttäytymistä koskevien luokkien vahvistamisesta metalliohutlevypintaisten sandwich-kattoelementtien osalta (tiedoksiannettu numerolla K(2006) 3883)   (ETA:n kannalta merkityksellinen teksti)

7.9.2006   
            
            
               FI
            
            
               Euroopan unionin virallinen lehti
            
            
               L 244/24
            
         KOMISSION PÄÄTÖS,
   tehty 4 päivänä syyskuuta 2006,
   tiettyjen rakennustuotteiden ulkopuolisessa palossa käyttäytymistä koskevien luokkien vahvistamisesta metalliohutlevypintaisten sandwich-kattoelementtien osalta
   (tiedoksiannettu numerolla K(2006) 3883)
   (ETA:n kannalta merkityksellinen teksti)
   (2006/600/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun direktiivin 89/106/ETY (1) ja erityisesti sen 20 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 89/106/ETY säädetään, että rakennuskohteiden turvallisuuden tasossa kansallisella, alueellisella tai paikallisella tasolla esiintyvien erojen huomioon ottamiseksi voi olla tarpeen vahvistaa perusasiakirjoissa luokat tuotteiden käyttäytymistasoille kunkin olennaisen vaatimuksen osalta. Nämä asiakirjat on julkaistu komission tiedonantona direktiivin 89/106/ETY perusasiakirjoista (2).
            
         
               (2)
            
            
               Paloturvallisuuden olennaisen vaatimuksen osalta perusasiakirjassa N:o 2 luetellaan toisiinsa liittyviä toimenpiteitä, jotka yhdessä asettavat puitteet jäsenvaltioissa eri tavoin määriteltävälle paloturvallisuusstrategialle.
            
         
               (3)
            
            
               Perusasiakirjassa N:o 2 yksilöidään eräs näistä toimenpiteistä, joka perustuu palon syttymisen ja savun muodostumisen sekä näiden leviämisen rajoittamiseen tietylle alueelle rajoittamalla rakennustuotteiden alttiutta edesauttaa täyden palon syttymistä.
            
         
               (4)
            
            
               Rajoittamistaso voidaan ilmaista ainoastaan tuotteiden paloteknisen käyttäytymisen tasoeroilla niiden lopullisessa käyttösovelluksessa.
            
         
               (5)
            
            
               Asiassa tehtiin yhdenmukaistettu ratkaisu ottamalla käyttöön luokitusjärjestelmä, josta säädetään neuvoston direktiivin 89/106/ETY täytäntöönpanosta kattojen ja katteiden ulkopuolisessa palossa käyttäytymistä koskevan luokituksen osalta 21 päivänä elokuuta 2001 tehdyssä komission päätöksessä 2001/671/EY (3).
            
         
               (6)
            
            
               Tiettyjen rakennustuotteiden osalta on tarpeen käyttää päätöksellä 2001/671/EY vahvistettua luokitusta.
            
         
               (7)
            
            
               Joidenkin päätöksessä 2001/671/EY säädettyyn luokitukseen sisältyvien kattojen ja katteiden ulkopuolisessa palossa käyttäytyminen on tarkkaan määritelty ja riittävän hyvin jäsenvaltioiden paloturvallisuussääntelystä vastaavien viranomaisten tiedossa niin, että tämän ominaisuuden testaamista ei vaadita.
            
         
               (8)
            
            
               Tässä päätöksessä säädetyt toimenpiteet ovat pysyvän rakennusalan komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Liitteessä luetellaan ne rakennustuotteet, jotka täyttävät kaikki ulkopuolisessa palossa käyttäytymistä koskevat vaatimukset ja joita ei tarvitse erikseen testata.
   2 artikla
   Tämän päätöksen liitteessä luetellaan eri rakennustuotteisiin sovellettavat ulkopuolisessa palossa käyttäytymistä koskevat luokat, jotka ovat päätöksessä 2001/671/EY säädetyn luokituksen mukaiset.
   3 artikla
   Tuotteita on tarkasteltava tarvittaessa niiden lopullisen käyttötarkoituksen mukaan.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä syyskuuta 2006.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 40, 11.2.1989, s. 12. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL C 62, 28.2.1994, s. 1.
   
      (3)  EYVL L 235, 4.9.2001, s. 20.
   
      LIITE
      Tämän liitteen taulukossa luetellaan ne rakennustuotteet, jotka täyttävät kaikki ulkopuolisessa palossa käyttäytymistä koskevat vaatimukset ja joita ei tarvitse erikseen testata.
      Taulukko
      METALLIOHUTLEVYPINTAISTEN SANDWICH-KATTOELEMENTTIEN ULKOPUOLISESSA PALOSSA KÄYTTÄYTYMISEN LUOKAT
      
                  Tuote (1)
                  
               
               
                  Tuotekohtaiset tiedot
               
               
                  Ydinosan materiaali ja sen vähimmäistiheys
               
               
                  Luokka (2)
                  
               
            
                  Teräs-, ruostumaton teräs- tai alumiinipintaiset sandwich-kattoelementit
               
               
                  EN 14509 (1) -standardin mukainen
               
               
                  PUR 35 kg/m3
                  
                  tai
               
               
                  BROOF (t1)
               
            
                  mineraalivilla (lamellit) 80 kg/m3
                  
                  tai
               
               
                  BROOF (t2)
               
            
                  mineraalivilla (täysleveät levyt) 110 kg/m3
                  
               
               
                  BROOF (t3)
               
            
            
         (1)  Ulkopinnaltaan metalliset profiloidut elementit, joissa on seuraavat ominaisuudet:
      
                  —
               
               
                  teräspinnan tai ruostumattoman teräspinnan paksuus vähintään 0,4 mm,
               
            
                  —
               
               
                  alumiinipinnan paksuus vähintään 0,9 mm,
               
            
                  —
               
               
                  jokaisessa kahden elementin välisessä pituussuuntaisessa liitoksessa metallisen ulkopinnoitteen limitys, joka kattaa harjan ja ulottuu vähintään 15 mm harjan reunan yli, tai metallinen suojakansi, joka peittää kokonaan liitosharjan, tai korotettu metallinen pystysauma liitosta pitkin,
               
            
                  —
               
               
                  jokaisessa kahden elementin välisessä poikkisuuntaisessa liitoksessa metallisen ulkopinnoitteen limitys vähintään 75 mm,
               
            
                  —
               
               
                  säänkestävänä ulkopinnoiteena on nestemäisenä levitetty PVC-maali, jonka kuivan maalikerroksen nimellispaksuus on enintään 0,200 mm, lämpöarvo (PCS) enintään 8,0 MJ/m2 ja kuivapaino enintään 300 g/m2,
                  tai mikä tahansa edellä kuvailtua ohuempi maalipinnoite,
               
            
                  —
               
               
                  palotekninen käyttäytyminen on vähintään luokkaa D-s3, d0, ilman reunojen suojausta standardin EN 13501-1 mukaisesti
               
            
         (2)  Luokat on annettu päätöksen 2001/671/EY liitteenä olevassa taulukossa.
      Käytetyt lyhenteet: PUR = polyuretaani, MW = mineraalivilla, PVC = polyvinyylikloridi, PCS = ylempi lämpöarvo.